Daily Trading Strategy (บ่าย) – บล.ธนชาต
บริษัทหลักทรัพย์ ธนชาต จำกัด (มหาชน) สรุปทิศทางและแนวโน้มตลาดบ่ายนี้
3 ส.ค. 2558

“ซื้อ” กลุ่มธนาคาร…มีแนวโน้มเป็น “กลุ่มนำ” การ Rebound ของ SET
ดัชนี SET อยู่ที่ 1,439.78 จุด -0.34 จุด -0.02% ปริมาณซื้อขาย 15,834  ลบ.
แนวรับ:        1,433/1,425          แนวต้าน:      1,440/1,456
 
สรุปทิศทางและแนวโน้มตลาด
แม้ SET อ่อนแอตามตลาดหุ้นโลก…แต่ยังมองโอกาส Rebound ทดสอบ 1,456/1,490 จุด: แม้การปรับลดลงของตลาดหุ้นโลก เป็นปัจจัยกดดัน SET ตั้งแต่เปิดตลาด แต่ยังไม่ทำให้แนวโน้มการ Rebound เสียหายหลัง SET ยืนได้เหนือ 1,425 จุด สัปดาห์ก่อน ยังลุ้น Rebound ต่อเนื่อง ด้วยเป้าหมาย 1,456 หรือถัดไปที่ 1,490 จุด โดยคาดว่าหุ้นกลุ่มธนาคารจะเป็นหุ้น “กลุ่มนำ” และแนะนำ “ซื้อ” KBANK (ต้าน 182/190), KTB (ต้าน 17.50/17.9/18.3), TMB (ต้าน 2.42), และ SCB (ต้าน 157) จาก 1) Valuation ในเชิง PBV ต่ำกว่าค่าเฉลี่ยในอดีต ~20%, 2) ราคาหุ้นสะท้อนความกังวลจาก NPLs ที่เร่งตัวขึ้นไปแล้ว 3) ธนาคารขนาดใหญ่ เตรียมประกาศปันผลระหว่างกาลปลายเดือน ส.ค.นี้ 4) Downside Risk จากการลดดอกเบี้ยในอนาคตจำกัด และคาดว่า กนง.ยังไม่ลดดอกเบี้ยในการประชุม วันที่ 5 ส.ค.นี้ และ 5) ในทางเทคนิคหุ้นกลุ่มธนาคารมีแนวโน้ม Outperform ตลาด…สำหรับกลุ่มสื่อสาร และรับเหมาฯ แนะนำ “ซื้อ” INTUCH ADVANC TRUEIF SEAFCO STEC และ CK
อัตราเงินเฟ้อเดือน ก.ค. -1.05% y-y: อัตราเงินเฟ้อทั่วไป (Headline Inflation) เดือน ก.ค. -1.05% y-y (คาด -1.0%) ขณะที่อัตราเงินเฟ้อพื้นฐาน (Core Inflation) เพิ่มขึ้น +0.94% y-y…แม้อัตราเงินเฟ้อหดตัวลงต่อเนื่องเป็นเดือนที่ 7 ติดต่อกัน แต่คาดว่าที่ประชุม กนง.วันที่ 5 ส.ค.มีแนวโน้มคงดอกเบี้ยที่ 1.50% หลังค่าเงินบาทอ่อนค่าลงแล้ว ~7% หลังการปรับลดดอกเบี้ยครั้งแรกในเดือน มี.ค. และมีโอกาสอ่อนค่าลงต่อในกรณีที่ Fed ปรับขึ้นดอกเบี้ยในการประชุม FOMC วันที่ 16-17 ก.ย.นี้
 
หุ้นที่น่าสนใจทางเทคนิค
ASIMAR “ซื้อ” ราคาหุ้นดีดตัวขึ้นต่อหลังพักตัวสร้างฐาน กำลังทดสอบจุดสูงสุดรอบก่อนหน้าที่ 3.38 บาท ผ่านได้เป็นจังหวะซื้อเก็งกำไรตาม มีแนวต้านถัดไปบริเวณ 3.50 บาท และเป้าหมายระยะกลางที่ 3.90 บาท
PTG “ซื้อ” ราคาหุ้นเริ่มมีสัญญาณกลับตัวขึ้นอีกครั้ง สามารถกลับมายืนเหนือเส้นค่าเฉลี่ย 1 เดือนได้พร้อมปริมาณการซื้อขายที่เริ่มสูงขึ้น เครื่องมือ MACD ตัด Signal ขึ้น เป็นจังหวะเก็งกำไร มีแนวต้านแรกที่ 15.40 บาท และถัดไปที่ 16.00 บาท 
FER “ซื้อ” ราคาหุ้นดีดฟื้นตัวกลับขึ้นด้วยรูปแบบ Double Bottom พร้อมปริมาณการซื้อขายหนาแน่นสนับสนุนการฟื้นตัว สามารถกลับมายืนเหนือเส้นค่าเฉลี่ยระยะสัปดาห์ได้อีกครั้งคาดว่าจะแกว่งขึ้นได้ต่อเนื่อง มีแนวต้านแรกที่ 1.35 บาท ถัดไปที่ 1.43 บาท
 
Futures แนวรับ         แนวต้าน
SET50       924            933
                 920            943
Gold      18200          18300
              18000          18400
Oil        1800           1850
              1750           1900